
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 802 

17 Σεπτεμβρίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη έκτασης 300 στρεμ. ως αναδασωτέας στη θέ¬ 
ση «Καψαλόραχη» περιφέρειας Κοινοτήτων 
Φυτειών - Σκουρτούς - Μπαμπίνης του Νομού 
Αιτωλίας και Ακαρνανίας. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή έκδοσης οικοδομικών αδειών στον οικισμό 
Παράλιο Άστρος (Ν. Αρκαδίας). 

Χαρακτηρισμός ως διατηρητέου του κτιρίου που βρί¬ 
σκεται στη Φλώρινα και επί της οδού Μ. 
Αλεξάνδρου αριθ. 77 και καθορισμός ειδικών όρων 
και περιορισμών δόμησής του φερομένου ως ιδιο¬ 
κτησίας των Αδελφών Τραίανού». 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 22 Ο) 

Κήρυξη έκτασης 300 στρεμ. ως αναδασωτέας στη θέση 
«Καψαλόραχη» περιφέρειας Κοινοτήτων Φυτειών - 
Σκουρτούς - Μπαμπίνης του Νομού Αιτωλίας και 
Ακαρνανίας. 

Ο ΓΕΝΙΚΟΣ ΓΡΑΜ. ΠΕΡΙΦ. ΔΥΤ. ΕΛΛΑΔΑΣ 
Έχοντας υπόψη: 

1) Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τα άρθρα 24 και 117, παράγρ. 3του Συντάγματος της 
Χώρας. 


3) Τις διατάξειςτου Νόμου 998/1979, «περί προστασίας 
των δασών και των δασικών εν γένει εκτάσεων της 
Χώρας» και ειδικότερα: 

α) του άρθρου 38 παρ. 1 και β) του άρθρου 41 παρ. 1. 

4) Τις με αριθ. 160517/1180/8.7.1980, β) 141823/- 
24.2.1983 διαταγές του Υπουργείου Γεωργίας. 

5) Τις με αριθ. 7/29.8.97 αναφορά του Δασαρχείου 
Αμφιλοχίας για την κήρυξη «ως αναδασωτέας» της ανα- 

1 φερομένης στο θέμα έκτασης, που καταστράφηκε ολο- 
σχερώς συνεπεία πυρκαγιάς. 

6) Την αριθ. 1/1.9.97 απόφαση Γεν. Γραμ. Περιφ. Δυτ. 
Ελλάδας, αποφασίζουμε: 

Κηρύσσεται «αναδασωτέα» με σκοπό την προστασία 
γιατηνεπαναδημιουργίατης δασικής βλάστησηςπου κα- 
^ ταστράφηκε από πυρκαγιά, με φυσική ή τεχνιτή αναγέν¬ 
νηση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκο¬ 
πό, την παραπάνω δημόσια δασική έκταση των 
τριακοσίων στρεμμάτων (300 στρεμ.) που ήταν καλυμμέ¬ 
νη από αείφυλλα - πλατύφυλλα και ανήκει στην κατηγορία 
των άρθρων3 παράγρ. 2 και4 παράγρ. γ'του Ν. 998/1979, 
που βρίσκεται στη θέση «Καψαλοράχη» περιφέρειας 
Κοινοτήτων Φυτειών - Σκουρτούς - Μπαμπίνης Α, Β, Γ, Δ, 
Α και έχει όρια: 

Ανατολικά: Με πηγάδι και αγροτικό δρόμο Φυτείες - 
Σκουρτού. 

Δυτικά: Με γεωργικές εκτάσεις. 

Νότια: Με δημόσια δασική έκταση. 

Βόρεια: Με δημόσια δασική έκταση, 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 3 Σεπτεμβρίου 1997 

Με εντολή Γενικού Γραμματέα 
Περιφέρειας Δυτικής Ελλάδος 
Ο Διευθυντής Δασών Ατωλ/νίας 
ΧΡΗΣΤΟΣ ΦΑΣΟΥΛΗΣ 






-αναδασωτέας δημόσιας ΑΠΟΣΠΑΣΜΑ ΧΑΡΤΗ 1.50000 



^ΛΙΓφί Μέυ *ν< ί> ΜΝΙίΛΟΓ ΙΙΙ:2-Λμιο. ! I Η 2 - Λ’ βαβ. 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 25779/5439 (2) 

Αναστολή έκδοσης οικοδομικών αδειών στον οικισμό 
Παράλιο Άστρος (Ν. Αρκαδίας). 

ΟΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/85 
«Γενικός Οικοδομικός Κανονισμός» (Α' 210). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081 /1992 (Α' 154) και με 
την παρ. 2α του άρθρου 1 του Ν. 2469/1997 (Α 38). 

3. Τις διατάξεις της παρ. Ε1 του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Την αριθ. 103326/1281/5.12.1996 απόφαση του 
Υπουργού και του Υφυπουργού Περιβάλλοντος, Χωρο¬ 
ταξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμμα¬ 


τέα και στους Προϊσταμένους των Γενικών Δ/νσεων, 
Δ/νσεων και Τμημάτων του Υπουργείου Περιβάλλοντος, 
Χωροταξίας και Δημοσίων Έργων - πλην Γενικής 
Γραμματείας Δημοσίων Έργων» (1126Β/16.12.1996). 

5. Το 123/97 υπηρεσιακό σημείωμα της Δ/νσης 
Πολεοδομικού Σχεδιασμού, τμήμα Παραδοσιακών οικι¬ 
σμών. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού των 
οικείων Ο.Τ.Α., αποφασίζουμε: 

1. Αναστέλλεται για ένα (1) έτος η χορήγηση οικοδομι¬ 
κών αδειών στο προτεινόμενο ως παραδοσιακό τμήμα 
του οικισμού Παράλιο “Αστρος (Ν. Αρκαδίας) όπως αυτό 
φαίνεται περικλειόμενο με μπλε γραμμή στο σχετικό πρω¬ 
τότυπο διάγραμμα σε κλίμακα 1:000 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 25779/1997 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1997 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΛΙΟΠΑΝΟΣ 

Αριθ. 4755 (3) 

Χαρακτηρισμός ως διατηρητέου του κτιρίου που βρίσκε¬ 
ται στη Φλώρινα και επί της οδού Μ. Αλεξάνδρου αριθ. 

77 και καθορισμός ειδικών όρων και περιορισμών δό¬ 
μησής του φερομένου ως ιδιοκτησίας των Αδελφών 

Τραϊανού». 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α'). 

β) Των Π. Δ/των 358/1986 (ΦΕΚ 158 Α'), 92/1987 (ΦΕΚ 51 
Α') και 492/1988 (ΦΕ Κ 224 Α'), για τις αρμοδιότητες και τον 
οργανισμό του Υπουργείου Βόρειας Ειλλάδας, αντίστοι¬ 
χα. 

2. Την απόφαση Υ 704/19.8.1988 (ΦΕΚ 575 Β) του 
Πρωθυπουργού, για την μετονομασία του Υπουργείου 
Βόρειας Ελλάδας σε Υπουργείο Μακεδονίας - Θράκης. 

3. Την από 12 Φεβρουάριου 1997 αιτιολογική έκθεση 
της Διεύθυνσης Πολιτισμού του Υπουργείου Μακεδονίας 
- Θράκης. 

4. Την από 16 Μαρτίου 1997 απάντηση - ένσταση των 
Αδελφών Τραϊανού κατά της από 12 Φεβρουάριου 1997 
αιτιολογικής έκθεσης της Υπηρεσίας. 

5. Την από 18 Ιουνίου 1997 έκθεση της Υπηρεσίας, για 
την εξέταση της ένστασης των ενδιαφερομένων. 

6. Το υπ’ αριθμό 47 πρακτικό του ΣΧΟΠ/ΥΜΑΘ (θέμα 
7/19.6.97) στο οποίο το αρμόδιο Συμβούλιο γνωμοδοτεί 
ομόφωνα υπέρ της απόρριψης της ένστασης των ενδια¬ 
φερομένων ιδιοκτητών και χαρακτηρισμού του κτιρίου 
ως διατηρητέου, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στη Φλώρινα και επί της οδού Μ. Αλεξάνδρου αριθ. 
77 φερομένου ως ιδιοκτησίας των Αδελφών Τραϊανού ό¬ 
πως φαίνεται στο συνημμένο στην παοούσα τοπογραφι¬ 
κό διάγραμμα σε κλίμακα 1: 2000 που θεωρήθηκε από τη 
Δ/νση Πολιτισμού του Υ.Μ.Α.Θ. και που σε σμίκρυνση α¬ 
ντίτυπό του δημοσιεύεται με την απόφαση αυτή, για τους 
παρακάτω κυρίως λόγους: 

α. Είναι νεοκλασσικό κτίριο των αρχών του αιώνα, χα¬ 
ρακτηριστικό της εποχής του ρυθμού καιτου τόπου του. 

β. Αποτελεί τμήμα μιας σειράς παραδοσιακών όψεων 


της οδού Μ. Αλεξάνδρου ενός τοπίου και σκηνικού που 
καθορίζει την παραδοσιακή ατμόσφαιρα της πόλης. 

γ. Είναι χαρακτηριστικό δείγμα του αστικού τοπίου της 
ιστορικής Φλώρινας, το οποίο εισάγει άμεσα σε άλλη ε¬ 
ποχή και ατμόσφαιρα. 

δ. Αξίζει να διατηρηθεί μαζί με τα υπόλοιπα της σειράς 
του για να διασωθεί ο παραδοσιακός χαρακτήρας του κέ¬ 
ντρου της Φλώρινας και η ταυτότητα και η μοναδικότητα 
του αστικού της τοπίου. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων 
τους. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφ’ όσον δεν αλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. 
Επιτρέπεται μόνο η τοποθέτηση επιγραφών μικρών δια¬ 
στάσεων στην Ελληνική γλώσσα, που να πληροφορούν 
για τη χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών απαιτείται η έκριση της Επιτροπής 
Πολοδομικού και Αρχιτεκτονικού Ελέγχου (ΕΠΑΕ) και της 
Υπηρεσίας μας. 

6. Κατά της αποφάσεως αυτής μπορεί να ασκηθείτο έν¬ 
δικο μέσο της αιτήσεως ακυρώσεως ενώπιον του 
Συμβουλίου της Επικράτειας εντός προθεσμίας εξήντα 
(60) ημερών, αρχομένης από της επομένης της δημοσι- 
εύσεώςτης στην Εφημερίδα της Κυβερνήσεως σύμφωνα 
με τις διατάξεις του άρθρου 46 του Ν.Δ. 170/1973 (ΦΕΚ 
229 Α') όπως αυτό αντικαταστάθηκε από το άρθρο 28 του 
Ν. 702/1977 (ΦΕΚ268 Α'). 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού του οικείου ΟΤΑ. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Σεπτεμβρίου 1997 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 










